ສະຫະລັດ ຂໍໃຫ້ພັກຝ່າຍກ່ຽວຂ້ອງ ພິສູດຫຼັກຖານ ໃນການອ້າງກຳມະສິດ ຢູ່ທະເລຈີນໃຕ້
ທ່ານນາງ Clinton ຮຽກຮ້ອງໃຫ້ ພັກຝ່າຍກ່ຽວຂ້ອງ ຂອງກໍລະນີພິພາດ ພິສູດຫຼັກຖານ ໃນການອ້າງກຳມະສິດ ເອົາດິນແດນຢູ່ທະເລຈີນໃຕ້
ລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ໄດ້ຂໍຮ້ອງໃຫ້ພັກຝ່າຍ ຕ່າງໆ ທີ່ພົວພັນໃນບັນຫາຂັດແຍ້ງ ຢູ່ໃນເຂດທະເລຈີນໃຕ້ ສະແດງຫຼັກຖານພິສູດທາງກົດ ໝາຍກ່ຽວກັບການອ້າງກຳມະສິດຂອງພວກເຂົາເຈົ້າ ລັດຖະມົນຕີການຕ່າງປະເທດ Clinton ກ່າວໃນວັນເສົາມື້ນີ້ວ່າການອ້າງກຳມະສິດຂອງຈີນ ແລະສະມາຊິກຫຼາຍໆປະເທດ ຂອງສະມາຄົມບັນດາປະຊາຊາດໃນເຂດເອເຊຍຕາເວັນອອກ ສຽງໃຕ້ຫຼືອາຊ່ຽນ ຍັງຈະຕ້ອງໃຫ້ສອດຄ່ອງກັບກົດໝາຍທາງທະເລຂອງນາໆຊາດ ສະບັບປີ 1982 ນຳດ້ວຍ ໃນມື້ວັນສຸກວານນີ້ ທ່ານນາງ Clinton ໄດ້ກ່າວຊົມເຊີຍພັກຝ່າຍກ່ຽວຂ້ອງທີ່ໄດ້ບັນລຸການ ຕົກລົງຂັ້ນຕົ້ນ ໃນການແກ້ໄຂບັນຫາຂັດແຍ້ງກ່ຽວກັບເລື່ອງເຂດນໍ້າແດນດິນ ຢູ່ໃນທະເລຈີນ ໃຕ້ ການຕົກລົງທີ່ວ່ານີ້ ແມ່ນແນໃສ່ເພື່ອປ້ອງກັນບໍ່ໃຫ້ເກີດບັນຫາຂັດແຍ້ງກ່ຽວກັບຫຼາຍໆໝູ່ເກາະ ໝູ່ດອນທີ່ມີການອ້າງກຳມະສິດ ແລະມີຄວາມເປັນໄປໄດ້ທີ່ໝູ່ເກາະໝູ່ດອນເຫຼົ່ານີ້ອາດມີແຫຼ່ງ ນໍ້າມັນ ແລະແກັສທຳມະຊາດສຳຮອງນັ້ນ ວໍຊິງຕັນເວົ້າວ່າ ການແກ້ໄຂຢ່າງສັນຕິຕໍ່ການອ້າງ ກຳມະສິດນີ້ແມ່ນຜົນປະໂຫຍດໃນດ້ານຄວາມໝັ້ນຄົງແຫ່ງຊາດຂອງສະຫະລັດ